Venemaa Teaduste Akadeemia

**Venemaa Teaduste Akadeemia**, ka **Venemaa TA**, (vene keeles Российская академия наук; lühend РАН, **RAN**) on Venemaa üks neljast riiklikust teadusakadeemiast. 

1991. aasta novembris loodi Vene NFSV presidendi Boriss Jeltsini seadlusega NSV Liidu Teaduste Akadeemia baasil Venemaa Teaduste Akadeemia. Venemaa TA on NSV Liidu TA õigusjärglane. 

Aastatel 2013–2018 toimunud Venemaa riiklike akadeemiate reformi tulemusena vähendati riiklike akadeemiate arvu kuuelt neljale (2013. aastal Venemaa Meditsiiniteaduste Akadeemia ja Venemaa Põllumajandusteaduste Akadeemia likvideeriti ning nende liikmed lülitati RAN-i koosseisu) ning siiani akadeemiatele allunud teadusasutused (neid on tuhatkond) allutati 2013. aastal Teadusorganisatsioonide Föderaalsele Agentuurile (FANO) ning alates 2018. aastast vahetult Venemaa Föderatsiooni teaduse ja kõrgkoolide ministeeriumile (loodud 2018. aastal).  

Venemaa Teaduste Akadeemia on Euroopa akadeemiate ühendus ALLEA liige. Akadeemia president on 2022. aastast füüsik Gennadi Krasnikov.

## Akadeemia auhindu
*Lomonossovi suur kuldmedal
*Lobatševski auhind

## Akadeemia aunimetused
*Venemaa Teaduste Akadeemia auprofessor
*Venemaa Teaduste Akadeemia audoktor

## Akadeemia instituute
*Širšovi-nimeline Venemaa Teaduste Akadeemia Okeanoloogia Instituut
*V. Steklovi nimeline Venemaa Teaduste Akadeemia Matemaatika Instituut

## Akadeemia osakondi
*Venemaa Teaduste Akadeemia Siberi osakond

## Liikmeskond
Akadeemial on 2404 liiget, sealhulgas 840 akadeemikut, 1119 korrespondentliiget ja 445 välisliiget..

Venemaa TA liikmeskonna kaadrireserviks peetakse RAN-i professoreid. 

### Akadeemikuid
#### Matemaatikuid ja mehaanikateadlasi

*1981 – Sergei Novikov, matemaatik
*1987 – Juri Ossipov, matemaatik ja mehaanikateadlane
*1994 – Anatoli Fomenko, matemaatik
*1997 – Viktor Gelovani, rakendusmatemaatik 
*2016 – Dmitri Treštšov, matemaatik

#### Füüsikuid ja astronoome

*1968 – Roald Sagdejev, füüsik, USA Rahvusliku Teaduste Akadeemia välisliige
*1974 – Jevgeni Velihhov, füüsik
*1984 – Juri Kagan, füüsik
*1984 – Issaak Halatnikov, füüsik
*1994 – Nikolai Kardašov, astronoom
*2003 – Juri Oganesjan, tuumafüüsik
*1992 – Jevgeni Aleksandrov, füüsik
*1992 – Rašid Sjunjajev, astrofüüsik, USA Rahvusliku Teaduste Akadeemia välisliige
*2008 – Oleg Rudenko, füüsik
*2011 – Aleksei Starobinski, füüsik
*1997 – Valeri Rubakov, füüsik
*2016 – Aleksandr Sergejev, füüsik

#### Keemikuid
*1997 – Renad Sagdejev, keemik

#### Tehnikateadlasi
*1984 – Genrihh Novožilov, lennukikonstruktor
*2000 – Juri Semjonov, kosmosetehnika konstruktor

#### Geoteadlasi

*1984 – Juri Puštšarovski, geoloog
*1990 – Nikolai Sobolev, petroloog, USA Rahvusliku Teaduste Akadeemia välisliige
*1990 – Mihhail Zalihhanov, glatsioloog
*1991 – Vladimir Kotljakov, glatsioloog ja geograaf, Eesti Geograafia Seltsi auliige
*1994 – Aleksandr Lissitsõn, meregeoloog
*1994 – Erik Galimov, geokeemik
*1997 – Gennadi Matišov, okeanoloog
*2000 – Vladmir Melnikov, geokrüoloog
*2000 – Viktor Akulitšev, füüsik, mereakustika eriteadlane 
*2008 – Jevgeni Gordejev, vulkanoloog, seismoloog ja geodünaamikateadlane 
*2008 – Dmitri Puštšarovski, geoloog
*2008 – Nikolai Kassimov, geograaf
*2008 – Mihhail Fedonkin, paleontoloog
*2016 – Sergei Rožnov, paleontoloog
*2016 – Jevgeni Artjuškov, geoloog ja geofüüsik
*2016 – Aleksandr Sobolev, geokeemik
*2016 – Aleksandr Tšibiljov, geograaf (maastikuökoloog)

#### Bioteadlasi
*1970 – Aleksandr Spirin, biokeemik, Leopoldina välisliige
*1987 – Georgi Georgijev, biokeemik ja molekulaarbioloog, Leopoldina välisliige
*1987 – Vladmir Bolšakov, zooloog, ökoloog ja evolutsioonibioloog
*1990 – Vladimir Skulatšjov, biokeemik
*1997 – Anatoli Grigorjev, füsioloog, kosmosemeditsiini alusepanijaid
*2006 – Pavel Georgijev, molekulaarbioloog ja geneetik
*2006 – Andrei Andrianov, zooloog
*2016 – Olga Dontsova, biokeemik
*2016 – Vjatšeslav Rožnov, terioloog

#### Arstiteadlasi
*1979 – Jevgeni Tžazov, arstiteadlane, kardioloog
*2011 – Aleksandr Potapov, arstiteadlane, neurokirurg

#### Humanitaarteadlasi

*1987 – Anatoli Derevjanko, ajaloolane ja arheoloog
*1992 – Juri Apresjan, keeleteadlane
*1997 – Vladimir Mjasnikov, ajaloolane ja orientalist (sinoloog)
*2003 – Abdussalam Gusseinov, filosoof (eetik)
*2011 – Aleksei Vassiljev, arabist ja afrikanist
*2011 – Apollon Davidson, ajaloolane ja afrikanist
*2016 – Mihhail Piotrovski, ajaloolane, orientalist (arabist ja islamoloog) ja muuseumitegelane
*2016 – Boriss Bazarov, ajaloolane ja orientalist (mongoloog ja tibetoloog)
*2016 – Aleksandra Bužilova, arheoloog ja antropoloog
*2016 – Svetlana Tolstaja, keeleteadlane

#### Sotsiaalteadlasi
*2006 – Andrei Kokošin, politoloog, õppejõud ja poliitik
*2011 – Aleksei Arbatov, politoloog ja poliitik
*2016 – Vitali Naumkin, ajaloolane, orientalist (islamoloog) ja politoloog


Novozhilov_Genrikh.JPG|Genrihh Novožilov, konstruktor
Евгений_Чазов.jpg|Jevgeni Tžazov, arstiteadalne
Anatoly_Derevyanko.jpg|Anatoli Derevjanko, arheoloog
Dontsova_OA_1.jpg|Olga Dontsova, biokeemik


## Viited

## Välislingid

*Koduleht